ཡིན་མོས་སྨྲས།མིག་རིམ་བཞིན་འདྲིས་པ་དང༌།ཁང་པའི་ནང་གསལ་བར་མཐོང༌།ཉལ་ཁྲི་གོབ་ཏོ་ཞིག་གི་ཐོག་གདོང་མདོག་སེར་ཞིང༌།མགོ་ལ་རྨ་རས་དཀྲིས་པའི་མི་ཞིག་ཉལ་ཡོད་པ་དང༌།དེའི་ཟུར་དུ་མི་གཟུགས་རིང་ལ་སྟོབས་ཆེ་བ།ཁའི་ཟུར་དུ་རྨ་རྗེས་རིང་པོ་ཡོད་པ་ཞིག་གིས་ཨ་རག་དཀར་པོའི་ཤེལ་དམ་ཞིག་བཟུང་ནས་བསྡད་འདུགདེའི་ཕར་ཕྱོགས་ཀྱི་ཉལ་ཁྲིའི་ཐོག་ཏུ་ཤ་རྒྱགས་ལ་གཟུགས་ཆུང་བའི་མི་གཅིག་དང༌།གཟུགས་རིང་ལ་ཤ་སྐམ་པའི་མི་གཅིག་བཅས་ཀྱིས་ཀྱང༌།ཐ་མག་འཐེན་ཞོར་ཨ་རག་འཐུང་གིན་ཡོད་པ་མཐོང༌།དབྱངས་ཅན་སྒྲོལ་དཀར་གྱིས་ཤ་ཕྲན་བུ་དེ་ཕྱིར་བཏོན་ནས་གྲིས་གཏུབས།